Loistava parkkihalli, jossa moottoripyörämme olivat loman ajan turvassa ja silti helposti käytettävissä. Parkkihallista on hissi asuinkerrokseen. Pääsimme pesemään pyykkiä vielä loman viimeisenäkin päivänä, sillä pyykinpesukoneessa on kuivausrumpu joka kuivaa halutessasi 100% kuivaksi pyykkisi. Muutkin kodinkoneet olivat laadukkaita, astianpesukone, uuni ja mikroaaltouuni helppoja käyttää. Asunnossa oli kaksi kylpypyyhettä molemmille, joten voit käyttää toista uima-altaalla. Ihanan iso suihkutila jossa oikeasti mahtuu pesemään itsensä. Muutaman sadan metrin päässä rannassa, oli aina sähköpotkulautoja ja ainakin Bird-merkkisillä voi ajaa Lissabonin keskustasta kotiovelle ja jättää Birdin talon seinän viereen parkkiin. Bussipysäkki kävelymatkan päässä. Yhteydenpito hyvää ja ohjeet tarkkoja. Helppo itsepalvelu sisään- ja uloskirjautuminen.